cyanic-selkie/wikianc huggingface dataset:
Klemens IV
Klemens IV (latin den milde, født Gui Faucoi 23. november 1195 i Saint-Gilles-du-Gard ved Rhône, Frankrike, død 29. november 1268 i Viterbo, Italia) var pave fra 5. februar 1265 til sin død, 29. november 1268.
New Sodmy
New Sodmy var et japansk rockeband, aktivt fra mars, 2001 til 2002. Bandet ble startet av Kamijo og Mayu fra LAREINE i en periode LAREINE hadde pause.
Arkeologiåret 1755
Vitenskapsåret 1755 er en oversikt over hendelser, prisvinnere, fødte og avdøde personer med tilknytning til arkeologi i 1755.
Referanser
–
1755 in archaeology
Andrea Bræin Hovig
Kaja Andrea Bræin Hovig (født 1973) er en norsk skuespiller, sanger og barnebokforfatter. Hun har gjort seg bemerket både på teater, film og TV.
Hovig er utdannet ved Statens teaterhøgskole (1995–1998).
Teater
Hovig hadde sin teaterdebut som Borghild i Kranes konditori på Det norske teatret i 1994. Etter å ha fullført skuespillerutdannelsen ved Statens teaterhøgskole ble hun i 1998 ansatt på Det norske teatret. Der spilte hun roller som Agnes i Hustruskolen, Ifigenia i Ifigenia i Aulis, Julie i Romeo og Julie, Sanna i Personkrins 3:1 og den unge kvinnen i Ein sommars dag. I 2002 spilte hun Roxie i musikalen Chicago ved Oslo Nye Teater. Hun ble ansatt ved Nationaltheatret i 2002. Der spilte hun blant annet rollen som Lena i Det kalde barnet, Fanchette i Figaros bryllup, Hilde i Fruen fra havet, Sonja i Reisen til Julestjernen, Nattergalen i Nattergalen, Regine Engstrand i Gjengangere, Elfriede Jelinek i Ulrike Maria Stuart, Rosalinde i Flaggermusen og Jack i Fluenes herre. I 2010 til 2013 spilte hun tittelrollen i Hedda Gabler, først på Malersalen, deretter på Amfiscenen og til sist på Hovedscenen. Hun har ellers medvirket i Et drømspil på Torshovteatret (2008) og i musikalen om Evert Taube på Edderkoppen (2009).
Filmografi
Hun filmdebuterte i 2000 i antologifilmen De 7 dødssyndene, og fikk et gjennombrudd som filmskuespiller i 2012 i Dag Johan Haugerud s Som du ser meg. I 2020 vant hun Amandaprisen for beste kvinnelige hovedrolle for sin innsats i spillefilmen Håp.
Musikk
Hun platedebuterte i 2003 med Hjertetvinner. I 2008 var hun med på barneplaten Magiske kroker & hemmeligheter produsert av Linn Skåber og Jacob Young, med sangen «Vinteren er her». Andre artister som var med, var Simone Larsen, Maria Haukaas Storeng, Egil Hegerberg, Venke Knutson, Alejandro Fuentes, Julius Winger, Live Maria Roggen, Jørn Christensen, Paal Flaata og Alexander Rybak.
Forfatterskap
Hun debuterte som forfatter med barneboka Ville Wilma i 2008. Hun har senere skrevet to bøker til i denne serien. I 2015 utgav hun ungdomsromanen Vanessa Svartmo.
Familie
Hovig er gift med jazzmusiker Andreas Utnem.
Hun er sønnedatter av komponisten Edvard Fliflet Bræin og datterdatter av arkitekten Jan Inge Hovig.
Frank Ulrich Montgomery
Han er sønn av en engelsk offiser og en tysk lege, og studerte medisin i Hamburg og Sydney. Han fikk legelisens i 1979 og ble ferdig spesialist i 1986. Fra 1983 var han leder for Marburger Bunds avdeling i Hamburg, og fra 1987 til 2002 var han styremedlem i Bundesärztekammer. Fra 1994 til 2002 var han dessuten president for legekammeret i Hamburg.
Montgomery er ansatt som overlege ved den radiologiske klinikken ved universitetssykehuset i Hamburg-Eppendorf.
Habostaddalen
Halbostaddalen er et dalføre i Stranda kommune på Sunnmøre i Møre og Romsdal. Dalen begynner som en sidearm fra Strandadalen, og går i retning vest mot Ørsta kommune. I enden av dalen ligger den kjente fjelltoppen Slogen (1564 moh.). Dalen er svært vakker, og har stor turraktivitet. Her ligger en turisthytte, Patchellhytta, med overnattingsmuligheter og matforsyninger.
Noen andre fjelltopper rundt Halbostaddalen: Storhornet (1309 moh.), Smørskredtindane (1631 moh. og 1606 moh.), Brekketindane (1578 og 1550 moh.), Leirvasshornet (1531 moh.) og Brunstadtinden (1476 moh.).
Petter Myhre
Petter Myhre (født 21. februar 1972) er en norsk fotballtrener.
Myhre overtok som trener i etter at Kjetil Rekdal trakk seg 22. august 2006. I 2008 ble han ansatt som sidestilt hovedtrener i Strømmen IF sammen med Thomas Berntsen. Dette engasjementet varte fram til årsskiftet 2010-2011 kombinert med jobben som fotballkommentator i TV 2. . På nyåret 2011 forlot han jobben som trener da et utvidet engasjementet i TV 2 ikke var mulig å kombinere med trenerjobben.
Vålerenga
Myhre trente Skjetten SK før han kom til Vålerenga i 2001 hvor han var hovedtrener fra og med sesongen 2007.
Sesongen 2006
Under hans tid i Vålerenga gikk klubben fra en syvendeplass på tabellen til en tredjeplass i serien etter 9 kamper (7 seiere, en uavgjort og ett tap). Dermed ble Vålerenga klare for spill i UEFA-cupen og Royal League. Vålerenga gikk også til kvartfinalen i Royal League 2005/2006 etter fire seire og to uavgjorte kamper i det innledende gruppespillet.
Sesongen 2007
Sesongen ble et antiklimaks for bronselaget fra 2006. Laget ble hele første halve del av sesongen liggende under midten av tabellen, vekslende mellom plassene 11 og 13. De siste kampene før ferien endte med bortetap mot Aalesunds FK og hjemmetap mot Viking FK. I tillegg var VIF det laget i Tippeligaen som skårte færrest mål i samme periode (9 mål).
Myhrer varslet etter tapet mot «Tangotrøyene» at det skulle bli oppvask i klubben. 8. juli 2007 måtte Myhre avkrefte at det var intern konflikter innad i Vålerenga mellom han og sportssjef Jan-Erik Aalbu. 27. juli 2007 trakk Myhre seg etter eget ønske.
Petter Myhre fikk kort tid etter sin tid i Vålerenga i 2007 tilbud som fotballekspert for TV2. Hans tilknytning til TV2 varte til 2022 da han signerte en fem års kontrakt med Lillestrøm Sportsklubb.
Karl Holter
Karl Holter (født 30. juni 1885 i Christiania, død 7. juni 1963 samme sted ) var en norsk skuespiller, forfatter og frontkjemper.
Holter debuterte i 1912 på Centralteatret og var siden i hovedsak engasjert ved Det norske teatret frem til 1935. Han var også journalist i Stavanger Aftenblad fra 1917 til 1919.
Forfatter
I 1936 vant han den norske delen av en internasjonal romankonkurranse med fortellingen Skinnbrevet. Den var også hans debut som forfatter. Da var han 51 år gammel.
I 1941 ble Holter medlem av Nasjonal Samling. Samme år instruerte han Gjengangere av Henrik Ibsen for Radioteatret. I 1942 meldte han seg til aktiv frontinnsats. Etter en kort befalsutdannelse ble Holter 57 år gammel sendt til Leningradsfronten fra oktober 1942 til mars 1943 som krigskorrespondent.
Ifølge Norsk Krigsleksikon ble han i NS-miljøet ansett som en fremtredende forfatter, og Holter ble en av Gyldendals mest utgitte forfattere mens forlaget var satt under kommissarisk ledelse ved Tore Hamsun.
Under landssvikoppgjøret ble han i 1946 dømt til 5 års tvangsarbeid og begrenset rettighetstap i 10 år. Dommen var opprinnelig på 3 år og 3 måneder, men en anke til Høyesterett førte til en skjerpelse av straffen. Etter å ha sonet dommen kom ikke Holter tilbake som skuespiller, men han fortsatte å skrive og gav ut fem bøker. Blant disse var Frontkjempere (1951), en skildring av opplevelser ved Leningradfronten.
Albert-prisen
Albert-prisen ble innført i 1952. Prisen kom til etter et samarbeid mellom Mannskapsavisa og Kjell Aukrust. Albert er det eneste skulpturelle arbeidet til Aukrust, og statuetten, som er en liten keramikkfigur blir delt ut til landets beste leiravis. I dag er det Forsvarets forum, som etterfulgte Mannskapsavisa, som står for utdelingen av prisen. Det er en oppnevnt jury som vurderer leiravisenes innhold, utseende og produksjon. Juryen kan også tildele redaksjoner diplom for særlig godt arbeid.
The Show Must Go On
The Show Must Go On er et musikalsk show basert på musikk av gruppen Queen
Showet er laget av Åge Sten Nilsen og Gusty Utterdahl og ment som en hyllest til et stort, kjent band. Åge Sten Nilsen synger ca. 30 kjente Queen-sanger i forestillingen.
Forestillingen hadde premiere 17. oktober 2007 i Fredrikstad, og turné-premiere i Drammens Teater 30. januar 2008 og turnerte i Norge vår/sommer og høst 2008.
Den Røde Pil
Den røde pil var en pil som ble brukt til å be Rohan om hjelp når Gondor mest trengte det. Den ble sendt med budbringere, på befaling av Gondors herskere. Den Røde Pil ble snedt til Theoden Rohans konge på slutten av Tredje tideverv rett før Beleiringen av Minas Tirith, som melding om at de trengte forsterkninger.
Per Harald Hartvig
Per Harald Hartvig, kjent under artistnavnet Rocke-Pelle, (født 21. september 1938, død 29. januar 1980) var en norsk rockesanger. Hartvig var den første norske rockesangeren som utga plate. Hartvig døde av kreft 41 år gammel. Han ble også den første norske rockekongen da han vant norgesmesterskapet i rock, i 1958. Rocke-Pelle hadde en kort, men svært hektisk karriere.
Norges første rockeplate
Rocke-Pelles karriere startet på en prisutdeling på Kroa i Oslo, i april 1958, da han fremførte «Treat Me Nice» og «Wonderin’ Eyes». Opptaker av fremføringen ble sendt på NRKs nye ungdomsprogram 12-16 og ble fanget opp av flere personer i plateselskapet Philips. Plateselskapet var derimot svært usikre å gi ut plate med en amatør, og en norsk rockartist ville selge plater. Pelles onkel var derimot en av sjefene i Philips, og kunne gå god for Rocke-Pelle. Plateselskapet satt som betingelse at Pelle skulle bli backet av profesjonelle musikere. Sigurd Jansen ble ansatt som orkesterleder og arrangør, og fikk i oppdrag å samle Oslo grammofonorkester for å spille med Rocke-Pelle. 21. mai 1958 ble Norges første rockeplate spilt inn «Tennessee Toddy» og «A Teenage Love Affair», i Universitetets Aula. Utgivelsen gjorde Rocke-Pelle, svært populær og han ble senere leid inn til Festspillene i Bergen, for å erstatte Tommy Steele, som hadde meldt avbud. Konserten samlet 12 000 tilskuere i Nygårdsparken. Den samme sommer turnerte han over hele Sør-Norge. Rocke-Pelle selv tok oppstyret mest med ro og hadde ingen ambisjoner om å gjøre musikken til en levevei. Allerede i sitt første intervju med ukebladet Aktuell, gjorde han det klart at hans tid som rockestjerne bare ville vare de tre sommermånedene juni, juli og august. Til høsten skulle han begynne å studere til skipsingeniør ved Norges tekniske høgskole i Trondheim. Tilværelsen som rockestjerne så han bare på som en morsom sommerjobb.
Rockin' Rendezvous og hete septemberdager
Rocke-Pelle spilte inn flere plater denne sommeren, og en EP med navnet «Rockin' Rendezvous» ble utgitt med hans to første singler. Han ble norsk mester i rock sommeren 1958, og den 20. august 1958 kom han på andreplass under Nordisk Mesterskap i rock på Jordal Amfi i Oslo. Dette ble hans siste store opptredenen fordi han skulle begynne på Norges tekniske høgskole høsten 1958. Pelle takket derimot ja til Norsk Film, sa han en sangrolle i filmen Hete septemberdager i oktober. I filmen ble han kledd opp i en kjempesombrero og meksikanske klær, og fremførte en kabaretvise. Filmen hadde premiere i januar 1959, og hadde Ingerud Vardund i hovedrollen. Pelle gjorde innspillinger til filmen, disse innspillingene ble utgitt på en EP med samme navn som filmen.
Nyttårsaften 1960 spilte han inn flere låter, sammen med Stavanger-mannen Harald Pettersen, Kari Pedersen, Truls og The Ranchers, og på låten «I Hangmans Town» er han oppført både som hovedvokalist og medkomponist.
Etter dette var det stille rundt Rocke-Pelle i nesten tjue år, før han dukket opp i et svenskprodusert fjernsynsprogram og fremførte Elvis Presley-låten «Don't» sammen med Dizzie Tunes i 1979.
Han døde 42 år gammel, i 1980.
Høsten 2009 ble Rocke-Pelle, sammen med Per Elvis Granberg, Roald Stensby og Jan Rohde, hedret med hvert sitt frimerke.
Image
I pressen ble Rocke-Pelle framstilt som den perfekte sønnen til en banksjef fra Majorstua og som «svigermors drøm». Han uttalte at: «Jeg blir inderlig fortvilet når jeg hører om rampestreker etter et rockeshow, om steinkasting og knusing av vindusruter og opptøyer. De typene som lager bråk, er jo bare noen ganske få, men de ødelegger for de andre ordentlige ungdommene som skammer seg over bråkmakerne. Jeg håper det blir slutt på slikt bråk» til Filmjournalen.
Han var likevel kontroversiell blant kulturjournalistene og anmeldere. På debutsingelen «Tennessee Toddy» sto det «Rocke-Pelle med Sigurd Jansen and his Rocking Five med Erling Andersen på tenorsax-solo». En anmelder i avisa Morgenposten, ironiserte over at en så fin jazzmusiker som Erling Andersen, nedlot seg til å spille på plata, men konkluderte med at «horeriet» kunne forstås: «selv en jazzmusiker må leve.»
Dukker opp på
Alle hans innspillinger fra 50-tallet er å finne på følgende album;
Roing under Sommer-OL 1968
Roing var med på det olympiske programmet for femtende gang under OL 1968 i Mexico by. Det ble konkurrert i sju roøvelser, alle for menn. Øst-Tyskland ble beste med to gullmedaljer.
Nøtteskrike
Nøtteskrike (Garrulus glandarius) er en kråkefugl. Vingene er svarte og hvite med et turkis- og svartspettet felt og svarte tverrbånd. Issen har svarte og hvite fjær som kan reises i en topp når nøtteskrika er opphisset. Nebbet er kraftig og spisst. Det brukes til å åpne nøtter og til graving. Nøtteskrika er rundt 35 cm lang, og vekten er 140-190 gram.
Nøtteskrika lever i den sørlige delen av Norge. Den finnes også noe mer spredt nordover helt opp til den delen av Finnmark som er dekket av blandingsskog. Vi kan finne den i skog, og mer åpne områder med spredte trær. Om høsten kan den trekke inn mot bebyggelse for å samle hassel- og eikenøtter. Vi kan også se den i potetåkeren. Nøtteskrika spiser insektlarver, mark, edderkopper, smågnagere, fugleegg, fugleunger, frø og frukt. Om høsten spiser den nøtter, og den graver også ned nøtter til vintermat.
Redet er flatt og blir bygd høyt oppe i et tre av kvister, plantestengler og tørt gress. Nøtteskrika legger egg i mai/juni, og ungene klekkes ut etter 16-17 dager. Noen kaller nøtteskrika for Skogskjære eller Gransjur.
Gent–Wevelgem
Gent–Wevelgem er et sykkelritt som arrangeres Belgia i april hvert år. Løypa går to ganger over den brosteinsbelagte stigningen Kemmelberg, men rittet har en flat avslutning.
Siden 2005 har Gent–Wevelgem vært en del av UCI ProTour-serien.
Fra 1981 har rittet blitt arrangert på onsdagen mellom Flandern rundt og Paris–Roubaix, og arrangørene ønsket å flytte det til en søndag for å få mer oppmerksomhet. Fra og med 2010 arrangeres det søndagen før Flandern rundt. I tillegg ble det økt fra 200 til 250 km.
Aya (New Sodmy)
Ken Kawamoto, aka Aya (født 24. mars 1981), er en japansk gitarist. Han har vært med i gruppene Blue-B og New Sodmy.
Fartsholder
En adaptiv fartsholder er en type fartsholder som ved hjelp av elektronisk avstandsmåling justerer ned hastigheten dersom man kommer for nært bilen foran.
Altonaer Museum
Altonaer Museum er et kunstmuseum i bydelen Altona i Hamburg, Tyskland. Altonaer Museum er et av de største regionale kunstmuseene i Tyskland og ble etablert i 1863, mens Altona tilhørte Danmark. Museet har en samling på over 300 000 objekter knyttet til Nord-Tysklands kulturhistorie.
Fartsholder
Funksjon
Ved å øke eller redusere drivstofftilførselen sørger denne teknologien for at kjøretøyet opprettholder den hastigheten det hadde da funksjonen ble aktivert.
Betjening
Fartsholderen styres med en hendel som vanligvis sitter på rattstammen. Når fartsholderen er aktivert, kan den valgte hastigheten finjusteres i små intervaller opp og ned ved hjelp av knapper eller ved å bevege hendelen. Funksjonen overstyres automatisk når føreren tråkker på bremsepedalen, gasspedalen eller clutchpedalen (biler med manuell girkasse). Den kan også kobles ut manuelt. Om føreren øker hastigheten, f.eks i forbindelse med en forbikjøring, gjenopptar fartsholderen den innstilte hastigheten når gasspedalen slippes. Enkelte typer har tilsvarende funksjon også etter bremsing.
Bruk
Fartsholder er spesielt nyttig og komfortabelt ved langkjøring på gode veier. Føreren slipper både å holde benet på gasspedalen og å holde kontinuerlig øye med speedometeret. Den er ikke like godt egnet på småveier som krever aktiv fartstilpasning hele tiden. I dag er fartsholder gjerne standardutstyr på personbiler, lastebiler og busser.
Put Your Hand in the Hand
«Put Your Hand in the Hand» er en kanadisk gospelsang med melodi og tekst av Gene MacLellan, som ble utgitt på single fra albumet Put Your Hand in the Hand av Ocean. Sangen lå på en andreplass på Billboard Hot 100-singlelisten. Den var også den 22. bestselgeren i 1971.
Låten lå 17 uker på VG-lista, hvor beste plassering var 1. plass i ukene 40 til 45 i 1971.
Coverversjoner
Tallrike artister har spilt inn coverversjoner av «Put Your Hand in the Hand» på plate:
Norske versjoner
Finn Sidselrud og Einar Jemtland har skrevet norske tekster. Sidselruds versjon bærer tittelen «Tenk så fint». Jemtlands versjon heter «Hvis du tror du er stor».
Tempe (Arizona)
Tempe (uttales ) er en by i Maricopa County, Arizona, USA, med en befolkning på 169.712 ifølge folketellingens estimater fra 2006. Darrell Duppa er den som oftest får æren for å ha foreslått navnet, som ble vedtatt i 1879, etter å ha sammenliknet Salt River-dalen ved et 300 fots høyt butte, med Tempe ved Olympos i Hellas. Duppa hadde også æren av å gi navn til Phoenix 11 år senere. Tempe er en av Phoenix' hovedforsteder, og befinner seg rett sørvest for denne.
Tempe er hovedkvarter og utøvende kontorer for US Airways og hoveddelen av Arizona State University. Lenge var Tempe vertsby for Fiesta Bowl, selv om BCS-kampen flyttet il University of Phoenix Stadium i Glendale, i 2007. På nyttårsaften er byen vert for Insight Fiesta Bowl-festen, en av USAs største nyttårsfester. Byen var også stedet der tre av presidentdebattene før valget i 2004 fant sted, og byen var vert for Super Bowl XXX. I tillegg er byen åsted for Los Angeles Angels of Anaheims vårtrening.
Byen er kjent i Pima som Oidbaḍ.
Torgils Knutsson
Torgils Knutsson av Aranäs (også nevnt som Tyrgils eller Torkel), svensk riksråd og marskalk, død 1306 ved henrettelse, var sønn av en Knut som nedstammet fra en adelsfamilie i Vestgøtland og var slekt med folkungene, og som kongsætten hadde han da en løve i sitt våpenskjold. Hans mor var en navnløs datter av Sigtrygg Bengtsson (Boberg)). Torgils mormor var datter til Magnus Minnesköld i dennes første ekteskap og altså halvsøster til Birger jarl.
Han nevnes første gangen i 1283 og ble slått til ridder i 1289 av Magnus Ladulås. Han var Magnus Ladulås’ riksmarskalk og formynder for Birger Magnusson av Sverige i årene 1290–1298. Kong Magnus Ladulås ikkesvenske enke Helvig av Holstein hadde ikke tillit som regent.
Da Tavastland (det svenske området i Finland) ble angrepet av republikken Novgorod i 1292 ledet Torgils det tredje svenske korstoget mot Novgorod året etter og erobret deler av Karelen. Her bygde han festningen i Viborg hvor det senere vokste opp en by rundt. I 1300 ledet han et angrep mot Novgorod og ved elva Nevas utløp Ladoga grunnla han festningen Landskrona.
Han viste det samme anliggende for Sveriges innenrikspolitikk. I løpet av hans regime ble loven i Uppland etablert. Han handlet som Birger jarl hadde gjort i konflikten med kirken for å kunne forby presteskapets skattefritagelse. Geistlighetens misnøye ble åpenbar i 1303.
De gamle handelsavtalene med Lübeck ble etablert på nytt under den betingelse at byen ikke skaffet Novgorod våpen eller andre forsyninger.
I kampene mellom kong Birger Magnusson og hans brødre, hertugene Erik og Valdemar, sto Torgils trofast på kongens side. Torgils Knutsson samlet kong Birger og hans to brødre Erik og Valdemar hos seg på Aranäs den 30. april 1304. Der undertegnet de to hertugene et dokument med den ordlyden at de ikke skulle forbindelser til utlandet eller dukke ved hoffet om de ikke ble tilkalt. Det betydde at de sa seg enig i at de ikke ville arbeide imot kongen, eller skade ham, verken i Sverige eller i utlandet. Bitterheten over den påtvunget avtalen antas til å ha gitt opphavet til den såkalte Håtunaleken, det vil si konflikten mellom kongen og hans brødre.
Til tross for avtalen flyktet begge brødrene til utlandet og med støtte fra den norske kongen Håkon Magnusson angrep de Vestgøtaland. Torgils hjalp kongen med å erobre festningen i Nyköping som tilhørte hertug Erik og i Kolsäter i 1305. Han tvang deretter brødrene å signere en ny kontrakt hvor de lovte at de heller ikke skulle skade Torgils.
Da hertugene igjen gjorde opprør måtte Torgils komme til en forsoning med kirken og han ga ordre om et vedtak som gjeninnførte kirkens gamle rettigheter i 1305.
Skogbelte
Skogbelte er betegnelsen på et geografisk belte av skog som strekker seg øst-vest mellom visse breddegrader, og strekker seg over land på ett eller flere kontinenter. Skogbeltet avgrenses ved at det som biom deler visse økologiske karakteristika, vanligvis at det omfatter arter med en viss gruppelikhet (for eksempel bartrær eller løvtrær), og en viss likhet hva angår habitat eller levesett (for eksempel løvfelling). De store skogbeltene i verden avgreses i praksis ofte av hovedskogstype og klimabelte. Enkelte skogbelter utgjør et økosystem, men begrepet er i mange tilfeller ikke helt presist.
Torgils Knutsson
Ettermæle
Torgils Knutsson mektige personlighet og hans tragisk slutt har blitt emne for litteraturen i B. v. Beskows tragedie Torkel Knutsson. En statue av ham ble reist i 1908 på Rådhustorget i Stockholm.
CDMA2000
CDMA2000 (også kjent som IMT Multi‑Carrier (IMT‑MC)) er en familie av 3G-standarder, basert på CDMA (en 2G-teknologi) til å sende tale og data mellom mobiltelefoner. Dette er i bruk i eksempelvis i USA, Kina og Latin-Amerika.
Torgils Knutsson
Ekteskap og barn
Torgils Knutsson ble gift første gangen med en ukjent kvinne som fødte ham datteren Kristina. I sitt andre ekteskap var han gift med en Birgitta som vi ikke kjenner slekten til. Han giftet seg for tredje gang i 1303 med grevinne Hedvig von Ravensberg.
Barn:
CDMA2000
CDMA2000-tjenester kan sendes i 400 MHz-båndet med meget stor rekkekvidde, opp til 300 km. I Norge sendte Ice CDMA2000 i dette 450 MHz-båndet frem til sommeren 2015, da gikk de over til å bruke 450 MHz-båndet til 4G LTE. 800 MHz, 1700 MHz og 1900 MHz er de vanligste frekvensbåndene for CDMA. CDMA-familien av teknologier bruker helt andre protokoller og standarder i kjernenettet (bl.a. brukes ikke SIM kort) enn i UMTS-nettet som brukes i bl.a. Europa. CDMA-kjernenettet er også kompatibelt med AMPS og D-AMPS (TDMA) som er i bruk i USA.
Brukere
CDMA utviklingsgruppen (CDMA Development Group) uttalte at pr november 2009 var det 308 mobilnettoperatører i 116 land som tilbød CDMA2000 1X and 1xEV-DO tjenester.
Klinisk ernæringsfysiolog
En klinisk ernæringsfysiolog er en person som har utdanning innen faget ernæringsfysiologi på master-/hovedfagsnivå. En klinisk ernæringsfysiolog har god kunnskap om sammenhengen mellom kosthold og helse. Kliniske ernæringsfysiologer arbeider med å forebygge, utrede, diagnostisere og behandle ernæringsrelaterte sykdommer. En klinisk ernæringsfysiolog har kunnskap om sammenhengen mellom kosthold og helse. De fleste kliniske ernæringsfysiologer jobber i helsetjenesten med pasientbehandling og -opplæring, undervisning og forskning. Ernæringsbehandling er nødvendig i behandlingen av ulike sykdomstilstander slik som underernæring, spiseforstyrrelser, allergier/intoleranser, cøliaki, nyresykdom, hjertesykdom, diabetes, fedme, mage-/tarmsykdom, sjeldne stoffskiftesykdommer, eller etter kirurgiske inngrep. Kliniske ernæringsfysiologer kan også gi kostholdsveiledning til friske personer som av ulike årsaker har behov for kostveiledning, slik som overvektige, gravide, barn og unge, vegetarianere, idrettsutøvere, eldre og flere.
Norge
De fleste ernæringsfysiologer jobber på sykehus, men også i kommune og fylkeskommunen, for eksempel frisklivssentraler, lokale lærings- og mestringstilbud, tilknyttet fastlegekontor eller tverrfaglige klinikker, sykehjem, hjemmetjeneste.
Autorisasjon
Kliniske ernæringsfysiologer er autorisert helsepersonell. Titlene «klinisk ernæringsfysiolog» og «ernæringsfysiolog» er beskyttede titler som kan benyttes av alle som har norsk autorisasjon som klinisk ernæringsfysiolog. Autorisasjon for kliniske ernæringsfysiologer og annet helsepersonell utstedes av Helsedirektoratet (Statens autorisasjonskontor for helsepersonell.). I henhold til helsepersonelloven § 74 er det ikke lov å benytte titler eller yrkesbetegnelser som gir feilaktig inntrykk av å tilhøre en autorisert helsepersonellgruppe.
Torino internasjonale lufthavn
Torino Caselle lufthavn (IATA: TRN, ICAO: LIMF) også kjent som Torino internasjonale lufthavn, er i flyplass i Torino, Italia. Flyplassen er en av hovedbasene til Air One.
Flyselskap og destinasjoner
* – Charterfly
Klinisk ernæringsfysiolog
Utdannelse
Det utdannes kliniske ernæringsfysiologer ved det 5-årige profesjonsstudiet i klinisk ernæring ved Universitetet i Oslo og gjennom bachelor i human ernæring og master i klinisk ernæring ved Universitetet i Bergen. I 2016 ble det også startet opp utdanning innen klinisk ernæring ved UiT Norges arktiske universitet. Opptak til studieprogram i klinisk ernæring krever generell studiekompetanse, og i tillegg matematikk (R1 eller S1+S2), Fysikk 1 og Kjemi 1+2.
Historisk utvikling
Kliniske ernæringsfysiologer har vært utdannet ved Universitetet i Oslo fra 1997. I 2005 ble det etablert studium i klinisk ernæring ved Universitetet i Bergen. Ved UiT Norges arktiske universitet har det vært utdanning i klinisk ernæring siden 2016.
Kliniske ernæringsfysiologers forening tilsluttet Forskerforbundet, KEFF, er en faglig og fagpolitisk forening som organiserer kliniske ernæringsfysiologer og studenter i klinisk ernæring i Norge.
Skogbelte
Konkrete skogbelter omfatter blant annet:
Svømmekløe
Svømmekløe eller cercariedermatitt er et kløende utslett som kan oppstå etter bading i ferskvann. Det er en kortvarig immunreaksjon som forårsakes av parasittiske ikter. Det er når vannet får temperatur opp mot 20 grader at man er mest utsatt, og spesielt i ferskvann, men det kan også forekomme i hav. Barn er mer utsatt enn voksne. Nye studier viser at man kan forebygge svømmekløe med en solkrem som har brennmanetbeskyttende egenskaper Svømmekløe er ikke farlig og trenger normalt ikke å behandles, men hvis man plages veldig, kan antihistaminer og andre kløedempende midler hjelpe.
Parasittene fins særlig langs breddene på innsjøene. Snegler trives i vegetasjon, noe som gjør at tettheten av parasitter gjerne også er større der det vokser vannplanter.
Livssyklus
Parasittenes hovedvert er fugler, hvor de lever i tarm og slimhinner. De legger egg som havner i ferskvann, hvor de klekkes til miracidier. Disse infiserer snegler, hvor de formerer seg ukjønnet. Når de kommer ut av sneglene kalles de for haleikter (cercarier), og er da på leting etter nye fugler å infisere. Det er på dette stadiet de ved en feiltakelse kan bore seg inn i huden på mennesker. De klarer ikke å komme seg fram til tarm eller neseslimhinne, men dør i stedet rett under huden.
Paolo Fresu
Paolo Fresu (født 10. februar 1961 i Berchidda på Sardinia i Italia) er en italiensk jazzmusiker (trompet), kjent for over hundre innspillinger med en rekke internasjonale artister, derav gjennom flere samarbeid med norske jazzmiljø. Selv har han utgitt en rekke plater, blant annet Angel (1998) og Night on the City (2001). I 1996 mottok han prisen for beste jazzmusiker i Europa.
På slutten av 1990-tallet samarbeidet han tidvis med norske musikere, blant annet i «Subtrio» med Svein Folkvord. I 2003 reiste han for Rikskonsertene med Dhafer Youssef på vokal/lutt, og Eivind Aarset på gitar, en trio som også fremførte på Vossajazz.
Hans egen Quintet og Sextet har vært aktiv siden 1985.
Fresu har også skrevet musikk for teater, blant annet i samarbeid med Joan Mingueli på 1980-tallet.
Jane Asher
Jane Asher (født 5. april 1946 i London) er en britisk skuespillerinne og forretningskvinne. Hun ble først kjent som kjæresten til Paul McCartney, på den tid beatlemania-feberen herjet på 1960-tallet, men har selv skapt seg en karriere på egen hånd som skuespiller, spesielt innenfor fjernsynsmediet.
Jane Asher var lenge mest berømt gjennom sine relasjoner til The Beatles, men skapte seg for alvor et navn som skuespiller da hun ble tildelt hovedrollen som Faith Ashley i det britiske TV-dramaet Wish Me Luck (1987). Hun har for øvrig opptrådt i en rekke filmer og dramatiseringer for fjernsyn.
Barndom
Jane Asher er nest eldste barn av Richard Alan John Asher og Margaret (født Eliot). Faren var lege ved Central Middlesex Hospital, og kjent for mange, høyt verdsatte artikler om medisinske emner. Moren var professor i obo ved Guildhall School of Music and Drama. Hennes eldre bror er plateprodusenten Peter Asher (også kjent som den ene halvdelen av den berømte popduoen Peter & Gordon). Hennes yngre søster, Clare Asher, er også skuespiller, men arbeider for det meste med hørespill for radio.
Jane debuterte som barneskuespiller allerede i 1952, i rollen som Nina i filmen Mandy. I 1955 var hun med i science fiction-filmen The Quatermass Xperiment. For britisk fjernsyn spilte hun i 1956-1958 i tre episoder av The Adventures of Robin Hood, (sammen med broren Peter), og var med i panelet i BBCs Juke Box Jury.
I 1961 var hun å se sammen med Kenneth More og Susannah York i den britiske kinofilmen The Greengage Summer, som i USA ble lansert under den alternative tittel Loss of Innocence. Hun opptrådte også i filmen Lady Jane Grey i 1962 og i Disneyprogrammet The Prince and the Pauper.
Som Paul McCartneys kjæreste
I 1963 fikk Jane Asher intervjue The Beatles. Ved samme anledning ba en fotograf fra BBCs Radio Times dem posere sammen. Det er det første kjente fotografi av Jane og Paul sammen. Jane Ashers forhold til Paul varte i fem år. I 1967 ble de også forlovet.
Hun skal ha vært inspirasjonskilden til flere av Paul McCartneys sanger, for eksempel «All My Loving», «And I Love Her», «Wait», «I'm Looking Through You», «You Won't See Me», «We Can Work It Out», «Here, There and Everywhere» og «For No One» (som alle ble kreditert Lennon/McCartney). Under samme komponistmerke skrev også Paul McCartney en nummer én hit «A World Without Love» til duoen Peter & Gordon, hvor Peter var Janes bror.
I perioden 1964 til 1966 bodde Paul McCartney mer eller mindre hos familien Asher i Wimpole Street 57, og skrev flere av The Beatles’ sanger på den adressen. Sangene skrev han i et værelse som var spesielt innredet som øverom. Familien Ashers hjem ga også Paul intellektuelle utfordringer, og han nøt den merkelige atmosfæren i den øvre middelklassefamilien, samtalene og selskapene med likesinnede.
Ifølge Cynthia Lennon var Paul McCartney «stolt som en hane» over å ha erobret Jane som kjæreste, og så på henne som «en stor premie han hadde vunnet».
Marianne Faithfull mintes at Paul McCartney og Jane Asher «aldri gikk særlig godt sammen», og beskrev en aften på Cavendish Avenue da Paul McCartney ønsket at et vindu skulle åpnes og Jane Asher ville ha det lukket. Han reiste seg gjentatte ganger og åpnet vinduet, og hver gang reiste hun seg straks han hadde satt seg ned for å stenge det. Dette fortsatte de med hele kvelden uten at noen av dem ga den minste kommentar til hva den andre foretok seg.
Paul McCartney var stadig utro og bega seg ut på one-night-stands med andre kvinner mens han var sammen med Jane Asher, som han selv syntes var helt i orden så lenge de ikke var gift. 25. desember 1967 annonserte de sin forlovelse, og hun fulgte med The Beatles til India i februar og mars 1968.
Jane Asher brøt forlovelsen våren 1968, etter at hun kom tilbake fra Bristol og fant Paul til sengs med en annen kvinne. De ble enig om å fortsette vennskapet og samværet, men avsluttet det hele i juli 1968. Jane Asher har konsekvent avslått å kommentere Paul McCartney og tiden de tilbrakte sammen, og har holdt fast ved den beslutningen. På dette grunnlag har Beatlesbiografen Hunter Davies omtalt henne som den eneste virkelige relaterte til gruppen som ikke har publisert sine opplevelser.
Livet som skuespiller
Jane Asher opptrådte i Roger Cormans The Masque of the Red Death. Hun spilte mot Michael Caine i Alfie og var med i Jerzy Skolimowskis Deep End.
Etter dette var hun mest å se i fjernsynsfilmer: The Stone Tape, Rumpole of the Bailey, Brideshead Revisited, og som Faith Ashley i A Voyage Round My Father, hvor hun spilte mot Laurence Olivier. Hun spilte videre i tre episoder av Wish Me Luck (1987-89), The Mistress (1985-87), og som hotelleier Angel Samson i Crossroads.
Hun gjestespilte i episoden «Punky Business» i den britiske fjernsynskomedien The Goodies, som trendsettende avisskribent, basert på punk journalisten Caroline Coon (født 1945), også kjent som Caroline Kook.
I 1994 portretterte hun Doctor Who-medspilleren Susan Foreman i BBC Radio 4s komediedrama Whatever Happened to Susan Foreman?. En annen nevneverdig radioopptreden var i episoden «The Peculiar Persecution of Mr John Vincent Harden» i The Further Adventures of Sherlock Holmes, 2002. Hun var med i The World's Biggest Diamond av Gregory Motton ved The Royal Court Theatre i 2005, og i 2006 i Richard Fells tilpasning av 1960-talls science fiction-serien A for Andromeda, som ble sendt på den britiske digital-TV stasjonen BBC 4. I 2007 portretterte hun enken Sandra Frank Oz’ filmatisering av Death at a Funeral.
Jane Asher opptrådte i en birolle i BBCs legedrama, Holby City som Lady Byrne. I oktober 2007 spilte hun Andrea Yates i episoden «Whatever Happened to Sarah Jane?» i serien The Sarah Jane Adventures. Hun opptrer regelmessig i ITVs dramaserie The Palace, som spilles inn i Litauen, hvor hun har rollen som Queen Charlotte of Mecklenburg-Strelitz, moren til George IV av Storbritannia. Hun er også med i The Palace sendingene på ITV 1 som startet 4. januar 2008, og var på lufta klokken 9 hver mandag morgen i åtte uker.
Ekteskap og senere karriere
Jane Asher ble i 1981 gift med illustratøren Gerald Scarfe, som hun møtte og fikk fast forhold til allerede i 1971. De har tre barn sammen; Katie (født 1974), Alex (født 1981) og Rory (født 1984).
Jane Asher er i dag en etablert forfatter med bestselgere som The Longing, The Question og Losing It. Hun har dessuten hatt mer enn et dusin bøker om livsstil, kostyme og kakepynt. Hun driver et firma som lager kaker og søtsaker for spesielle anledninger.
Hun er medeier i Private Eye, president i Arthritis Care, og en sterk støtte for British Humanist Association. Hun er også president i National Autistic Society, hvor hun har inntatt en svært aktiv rolle. Hun var også på talelisten ved lanseringen av The National Autistic Societys kampanje «Make School Make Sense» sammen med Joshua Muggleton (ASD taler/skribent). I tillegg er hun president ved «Parkinson's Disease Society».
Det er fremdeles dem som dyrker Jane Asher som en beatlesque «Lady Madonna». Det finnes således et egen fannettsted rettet spesielt mot Jane Ashers samliv med Paul McCartney i 1960-årene, og hun har en egen amerikansk fanklubb: My Sweet Lady Jane Penny Lane P.O. Box 3431 San José. CA 95156-3431. USA.
Rainbow (britisk band)
Rainbow er et progressivt hard rock/heavy metal-band grunnlagt i 1975 av den tidligere gitaristen i Deep Purple, Ritchie Blackmore, og vokalist Ronnie James Dio.
Begynnelsen
I 1974 var Ritchie Blackmore frustrert over de nye funk- og soulelementene som ble introdusert i Deep Purple av de nye bandmedlemmene Glenn Hughes og David Coverdale. Blackmore ble nedstemt av de andre bandmedlemmene da han foreslo å ta med en coverlåt på musikkalbumet Stormbringer. Blackmore ønsket å spille inn coverlåten «The Black Sheep of the Family», som opprinnelig ble spilt inn av bandet Quatermass, som et soloprosjekt for å vise fram egne ideer.
På den siste USA-turneen hadde Deep Purple Elf som oppvarmingsband. Blackmore var imponert av Elfs vokalist Ronnie James Dio. Blackmore og Dio fant fort tonen, og i løpet av kort tid hadde de skrevet nok musikk til et musikkalbum. Begeistret over denne erfaringen besluttet Blackmore seg for å slutte i Deep Purple og danne sitt eget band. Dette bandet ble basert på besetningen i Elf, foruten om gitaristen. I tillegg til Blackmore på gitar, besto bandet av (de tidligere Elf-medlemmene) vokalist Ronnie James Dio, keyboardist Mickey Lee Soule, bassist Craig Gruber, og trommeslager Gary Driscoll. Bandet fikk navnet "Ritchie Blackmore’s Rainbow". Navnet var inspirert av en restaurant i Hollywood der rockestjerner, groupier og andre interesserte vanket. Albumet Ritchie Blackmore's Rainbow ble utgitt i 1975 og hadde en liten hit med «Man on the Silver Mountain».
Ronnie James Dio-perioden
I Rainbow fikk Blackmore utforske sine klassiske idéer fritt med inspirasjon fra bl.a Johann Sebastian Bach, mens Dio for alvor innførte det operalske element i hard rock. Han hadde et bredt spekter i stemmen som passet både «tung» musikk og «lettere» ballader. Dio er medkomponist på låtene og er også opphavsmann til alle tekstene.
Cozy Powell-effekten
Da det første albumet var ferdig innspilt, ga Blackmore alle utenom Dio sparken. Inn kom en av rockens mest kraftfulle trommeslagere, Cozy Powell, som tidligere hadde spilt med bl.a The Jeff Beck Group. Blackmore ansatte Jimmy Bain på bass og Tony Carey på keyboard. Denne besetningen ga ut Rainbows andre album, Rising, og dro på bandets første verdensturne. Den startet i USA i slutten av 1975. Da de endelig kom til Europa sommeren 1976, hadde de fått rykte som et meget godt liveband.
Blackmores jernhånd
Blackmore gjorde nok en gang utskiftninger i bandets line-up og sparket Bain i januar 1977, samt Carey like etterpå. Erstatningene ble den kanadiske keyboardspilleren David Stone som hadde spilt i forholdsvis ukjente Symphonic Slam, og bassisten Mark Clarke som tidligere hadde spilt med blant andre Colosseum, Uriah Heep, Tempest og Natural Gas. Clarke røk uklar med Blackmore og ble sparket i løpet av innspillingen av neste album, Long Live Rock 'n' Roll, og ble erstattet av australske Bob Daisley. Daisley spilte bass på låtene «Long Live Rock'n'Roll», «Gates of Babylon», «Kill the King» og «Sensitive to Light». Øvrig bass-partier på albumet er innspilt av Blackmore. Clarke har sagt at han selv spilte bass på to av låtene på albumet. Etter utgivelsen og en omfattende verdensturne i 1977-78, bestemte Blackmore seg for at Rainbow skulle forlate den middelalderske tematikken og bli et mer kommersielt band. Dette grunnet bandets enormt kostbare turné-produksjon, som blant annet omfattet en flere tonns tung «regnbue», som lyste over bandet under konsertene. Dio ville ikke være med på Blackmores nye visjoner og forlot dermed bandet, hvor han etterhvert startet et helt nytt kapittel i rockehistorien som ny vokalist i Black Sabbath, som den første av tre Sabbath-vokalister på rad med fortid hos Blackmore. Senere dannet han sitt eget band, Dio, med blant andre Jimmy Bain. Følgende Rainbow-medlemmer har også vært medlemmer av Black Sabbath: Ronnie James Dio, Bob Daisley, Cozy Powell og Bobby Rondinelli.
Graham Bonnet-perioden
Blackmore forsøkte å erstatte Dio med Ian Gillan, men fikk nei. Etter en serie med auditions ble endelig eks-Marbles-vokalisten Graham Bonnet klar. Daisley og Stone fikk sparken og ble erstattet av henholdsvis Don Airey (senere i Deep Purple fra 2002) og Roger Glover (i Deep Purple både før og etter). Albumet Down to Earth kom ut i 1979 og fikk to store hits med «All Night Long» og «Since You been Gone» (skrevet av Russ Ballard).
Joe Lynn Turner-perioden
I 1980 var Rainbow headlinere for Monsters of Rock i Castle Donnington, England. Det ble Powells siste opptreden med Rainbow før Blackmore ga ham sparken. Bonnet var misfornøyd med dominansen fra Blackmore/Glover og sluttet for å satse på en solokarriere. Deres erstattere ble Joe Lynn Turner (senere med Blackmore i Deep Purple) på vokal og Bobby Rondinelli på trommer. Tittelsporet fra albumet Difficult to Cure fra 1981 var en rockeversjon av deler av Beethovens 9. symfoni. Airey forlot bandet etter den påfølgende turneen og ble erstattet av David Rosenthal. Rainbow ble mye spilt på radio i USA, og sangen «Jealous Lover» oppnådde 13.-plass på Billboards rockliste. Den neste albumet kom ut i 1982 og het Straight Between the Eyes. Albumet lød mer radiovennlig enn Difficult to Cure og hadde stor suksess i USA. Singelen «Stone Cold» nådde 1.-plass på Billboards rockliste, og videoen ble spilt en del på MTV. Bandet fokuserte på det amerikanske markedet og utelot England på turneen. En konsert i San Antonio, Texas, ble senere utgitt på video under tittelen Live Between the Eyes.
Albumet Bent out of Shape kom ut i 1983 med Chuck Burgi på trommer i stedet for Rondinelli. Videoen til «Street of Dreams» ble forbudt på MTV på grunn av et påstått hypnotisk klipp. Storbritannia ble tatt med på turneen som fulgte albumet. Rainbow fremførte hele Difficult to Cure med fullt orkester i Japan i 1984.
Etter 1984
Rainbow ble lagt på is i forbindelse med Deep Purples gjenforening i 1984. Deres siste utgivelse, Finyl Vinyl, består av liveopptak og B-sider foruten den tidligere uutgitte instrumentalen «Weiss Heim». Etter at Blackmore forlot Deep Purple igjen i 1993, ga Rainbow ut Stranger in Us All i 1995 med helt ny besetning: Doogie White på vokal, John O'Reilly på trommer, Greg Smith på bass og Paul Morris på keyboards.
Rainbow holdt sin siste konsert i Esbjerg, Danmark. Blackmore oppløste så bandet og dannet Blackmore's Night sammen med sin forlovede, Candice Night. Blackmore's Night spiller inn og fremfører renessansemusikk. I intervjuer fra 2007 har den ellers så kompromissløse Ritchie Blackmore slettes ikke utelukket en eventuell gjenforening med et av 70- og 80-tallets absolutt største hard rock band.
Emma Sahlén
Emma Sahlén (født 1969) er en svensk illustratør.
André Olbrich
André Olbrich (født 3. mai 1967 i Düsseldorf, Tyskland) er gitarist for Blind Guardian.
Musikkstil
Olbrichs stil er influert av hans favorittband Judas Priest, Megadeth og Black Sabbath. Han er med på Guitar Worlds liste over «100 beste metal-gitarister» på en 76.-plass.
Røyrvatn kraftverk
Røyrvatn kraftverk er et vannkraftverk øst for Straumen  i Sørfold kommune i Nordland. Kraftverket utnytter fallet på 110 meter fra reguleringsmagasinet Røyrvatnet til Straumvatnet. Røyrvatnet reguleres mellom 115 og 111 moh.
Kraftverket ble bygget av tyskerne under den andre verdenskrigen, og overtatt av NSB etter krigens slutt. Verket ble overtatt av dagens eier i 1966.
I 2006 sto en ny kraftstasjon og rørgate ferdig og produksjonen i anlegget ble da fordoblet.
Det er installert en francisturbin med ytelse 2,7 MW og den midlere årsproduksjon er på 13,5 GWh. Kraftverket eies av Indre Salten Energi, som har overtatt Sørfold kraftlag.
NMK Hitra
NMK Hitra ble stiftet i 2004. Klubben ble stiftet av
Ett år etter stiftelsen hadde NMK Hitra 74 registrerte medlemmer.
Beslutningen om å starte klubben ble tatt av Trond Wedø og Rune Vitsøe etter at de kom i snakk på en bygdefest. Trond Wedø hadde vært aktiv tidligere, derfor tente han på idéen. De to fikk med seg resten på et stiftelsesmøte. To år etter starten var et 140 mål stort område regulert og klart for bygging. Resultatet ble Hitra motorsportssenter.
Francis Collins
Francis Collins (født 14. april 1950 i Staunton i Virginia i USA) er en amerikansk genetiker og lege.
Collins sitter som direktør ved National Institutes of Health (NIH) i Bethesda i Maryland. Collins har skrevet en bok om sin kristne tro. Collins grunnla og var president for BioLogos Foundation før han aksepterte nominasjonen til å lede NIH. Den 14. oktober 2009 ble Collins utnevnt av pave Benedikt XVI til det pavelige Academy of Sciences.
Collins fikk hjemmeundervisning av moren sin frem til sjette klasse før han begynte ved Robert E. Lee High School. Collins er den yngste av fire sønner, som inkluderer Fletcher Collins, som arbeider som Assistant Head of Middle School i Collegiate School i Richmond, Virginia. Collins ble tildelt en doktorgrad fra Yale University i 1974. Fra 1978 til 1981 arbeidet Collins med indremedisin ved North Carolina Memorial Hospital i Chapel Hill. Han dro deretter tilbake til Yale hvor han arbeidet ved den medisinske skolen mellom 1981 og 1984. I løpet av denne perioden utviklet Collins flere innovative metoder for å identifisere forskjellige sykdomsgener.
Collins begynte ved University of Michigan i 1984, i en posisjon som til slutt ville føre til et professorat ved Internal Medicine and Human Genetics. Collins sin forskning identifiserte genet for cystisk fibrose i 1989. Andre store funn fulgte snart i kjølvannet, herunder isolering av gener for Huntingtons sykdom, nevrofibromatose, multiple endokrin neoplasi type 1 og en type akutt leukemi.
Sammen med blant andre Craig Venter og John Sulston ble Collins i 2001 tildelt den spanske utmerkelsen Fyrsten av Asturias' pris for naturvitenskap og teknologi.
Raymond Gadabu
Raymond Gadabu (født 1964) var en naurisk politiker. Han var stammehøvding før han i 1953 ble medlem av Naurus regjering, og regjeringsformann Timothy Detudamo døde. Han forble det til desember 1955, da Hammer DeRoburt tok over og ledet landet til selvstendighet i 1968. Gadabu forble viseregjeringsformann under DeRoburt.
International Crisis Group
International Crisis Group (ICG) er en uavhengig, internasjonal organisasjon som arbeider for å hindre og løse dødelige konflikter i hele verden.
Organisasjonen ble grunnlagt i 1995 av Mark Malloch Brown, visepresident i Verdensbanken, Morton Abramowitz, tidligere amerikansk diplomat, og Fred Cuny, en ekspert på katastrofehjelp som forsvant i Tsjetsjenia samme år.
ICG har ansatte på fem kontinenter og hovedkontor i Brussel.
Organisasjonen utgir nyhetsbrevet CrisisWatch.
Styreformann i ICG er Chris Patten.
Torskefisker
Torskefisker (Gadiformes) er en gruppe strålefinnede fisker. De fleste artene er saltvannsfisker og lever i kalde hav med unntak av lake, som lever i ferskvann.
Vanlige fellestrekk er at bukfinnene (hvis til stede) er under eller foran brystfinnene. Finnene har myke stråler og ryggfinnen er meget lang, ofte delt inn i to eller tre deler.
Mange økonomisk viktige arter tilhører denne gruppa som torsk, sei, lyr, hyse (kolje), lange, lysing og alaskatorsk.
Systematikk
Det er enighet om at torskefiskene er en monofyletisk gruppe, men inndelingen og slektskapet mellom delgruppene er under stadig revisjon etterhvert som fylogenetikken blir bedre undersøkt.